เรื่องร้องเรียน: เรื่อง  ขอให้กำชับไซต์งานก่อสร้างบ้าน2 หลัง ในซอยลาดพร้าว29  ในการรักษาความสะอาดของถนนในซอยด้านหน้าบริเวณไซต์งานก่อสร้างบ้าน  โดยให้ 1.กวาดทำความสะอาดฝุ่น จากเศษทราย ดิน ปูน ตามพื้นถนนด้านหน้าไซต์งานก่อสร้าง   2. รวมถึงกวาดทำความสะอาดบริเวณด้านหน้าบ้านใกล้เคียง ที่ได้รับความเดือดร้อน จากเศษทราย และขยะ ปลิวมาที่หน้าบ้านพักอาศัยที่ติดกับไซต์งานก่อสร้าง ซึ่งสร้างความเดือดร้อนอย่างมาก มาอย่างต่อเนื่องหลายเดือน   ทั้งนี้เคยแจ้งผู้ควบคุมงานก่อสร้างแล้ว ซึ่งมีการกวาดทำความสะอาดอยู่ช่วงหนึ่งในระยะสั้นๆ แต่ได้ละเลยมาตลอดในช่วงที่ผ่านมา  นำมาซึ่งความเดือดร้อน ทั้งในด้านความเป็นอยู่ และสุขอนามัย
การดำเนินการของเจ้าหน้าที่: ตรวจสอบบริเวณดังกล่าวแล้ว ที่ซอยลาดพร้าว 29 พบว่ามีอาคารฝั่งตรงข้ามและอาคารข้างเคียง ของอาคารเลขที่ 55/84 กองเศษวัสดุก่อสร้างบนผิวจราจร จึงได้แจ้งผู้ควบคุมงานให้เก็บเศษวัสดุ ดังกล่าวให้เรียบร้อย
ความเห็นของผู้แจ้ง: ให้คะแนน5ดาว ด้านความรวดเร็วของสำนักงานเขต ในการลงพื้นที่ และการกำชับไซต์งานก่อสร้าง  แต่ ขอได้มีการติดตามการแก้ไขปัญหาที่แจ้ง ให้เกิดเป็นรูปธรรมด้วยต่อไป
พื้นที่: แขวงจันทรเกษม เขตจตุจักร กรุงเทพมหานคร